ประจำเดือนมาผิดปกติเดือนละ 2 ครั้งมาหลายเดือนแล้วซึ่งเดือนนี้ก็เช่นกันค่ะ มารอบแรก 14-20 กพ. 63 แล้วหยุดไป มาอีกครั้งวันนี้ 28 กพ. 63 ซึ่งห่างจากรอบแรกเพียง 7 วันจากที่สังเกตุมาค่ะ ทุกครั้งหลังเมนหยุดไปหนูจะไปวิ่งค่ะ แล้วหลังจากนั้นเมนก็จะมาอีกครั้งที่ 2 เป็นแบบนี้มาหลายเดือนแล้ว เคยไปหาภายในเค้าก็ตรวจไม่พบสิ่งผิดปกติอะไรแต่เดือนต่อมาหนุก็ยังมีอาการนี้อยู่มันจะเป็นอันตรายอะไรมั้ยคะ
สวัสดีครับ ปกติ ประจำเดือนของผู้หญิงคือการหลุดลอกของเยื่อมดลูกตามวงจรฮอร์โมนเพศหญิงในตัว ซึ่งควรจะมีแค่รอบเดียวในหนึ่งเดือน ดังนั้น การมีประจำเดือนหลายครั้งในเดือนเดียวนี้ถือว่าผิดปกตินะครับ โดยเฉพาะถ้าห่างกันเพียงแค่ 7 วันเท่านั้น ซึ่งการที่มีเลือดออกจากช่องคลอดผิดปกติ ก็อาจจะเกิดจากความผิดปกติในระดับฮอร์โมนเพศหญิงที่ไม่สมดุล เช่น มีการใช้ยาคุมกำเนิด รังไข่ทำงานผิดปกติ ภาวะแทรกซ้อนจากการตั้งครรภ์ หรือ มีเนื้อเยื่อมดลูกที่ทำงานผิดปกติ เช่น เนื้องอกในมดลูก มีติ่งเนื้อในมดลูก เป็นต้นอย่างไรก็ดี หากตรวจภายในแล้ว ไม่พบความผิดปกติ ก็ไม่น่าจะมีเนื้อเยื่อมดลูกที่ทำงานผิดปกติดังกล่าว แต่ก็ควรพบคุณนรีเวช เพิ่มเติม เพื่อให้ตรวจวินิจฉัย เพิ่มเติม (เช่น เรื่องปัญหาฮอร์โมน) ดังที่กล่าวมาครับ